CELEX: 52020DP0339
Language: sk
Date: 2020-12-15 00:00:00
Title: Rozhodnutie Európskeho parlamentu z 15. decembra 2020 o návrhu na vymenovanie Mareka Opiolu za člena Dvora audítorov (C9-0350/2020 – 2020/0806(NLE))

29.10.2021   
            
            
               SK
            
            
               Úradný vestník Európskej únie
            
            
               C 445/214
            
         
      P9_TA(2020)0339
      Návrh na vymenovanie Mareka Opiolu za člena Dvora audítorov
      Rozhodnutie Európskeho parlamentu z 15. decembra 2020 o návrhu na vymenovanie Mareka Opiolu za člena Dvora audítorov (C9-0350/2020 – 2020/0806(NLE))
      (Konzultácia)
      (2021/C 445/27)
      
         Európsky parlament,
      
                  —
               
               
                  so zreteľom na článok 286 ods. 2 Zmluvy o fungovaní Európskej únie, v súlade s ktorým Rada konzultovala s Európskym parlamentom (C9-0350/2020),
               
            
                  —
               
               
                  so zreteľom na článok 129 rokovacieho poriadku,
               
            
                  —
               
               
                  so zreteľom na správu Výboru pre kontrolu rozpočtu (A9-0249/2020),
               
            
                  A.
               
               
                  keďže prostredníctvom listu z 5. novembra 2020 Rada konzultovala s Európskym parlamentom o vymenovaní Mareka Opiolu za člena Dvora audítorov;
               
            
                  B.
               
               
                  keďže Výbor pre kontrolu rozpočtu posúdil kvalifikáciu navrhovaného kandidáta, najmä pokiaľ ide o podmienky uvedené v čl. 286 ods. 1 Zmluvy o fungovaní Európskej únie;
               
            
                  C.
               
               
                  keďže tento výbor 7. decembra 2020 usporiadal vypočutie, počas ktorého kandidát predniesol úvodné vyhlásenie a následne zodpovedal otázky, ktoré kládli členovia výboru;
               
            
               
                  1.
               
               
                  nesúhlasí s návrhom Rady vymenovať Mareka Opiolu za člena Dvora audítorov a žiada Radu, aby stiahla svoj návrh a predložila Európskemu parlamentu nový návrh;
               
            
               
                  2.
               
               
                  poveruje svojho predsedu, aby postúpil toto rozhodnutie Rade a pre informáciu Dvoru audítorov, ako aj ostatným inštitúciám Európskej únie a kontrolným orgánom členských štátov.